VOICE of America je američka radijska postaja koju financira SAD. VOA je prisutan i u Hrvatskoj, a na Facebook stranici Voice of America - Studio Washington objavljen je video u kojem ovaj radio komentira situaciju u Hrvatskoj.

VOA tako naglasak stavlja na masovno iseljavanje i nemogućnost HDZ-a da ga zaustavi.

"Najmanje 250.000 građana je napustilo Hrvatsku u posljednjih pet godina", kaže VOA.

"To je više ljudi nego što živi u Rijeci i Osijeku zajedno", kažu dalje u videu u kojem se izmjenjuju slike hrvatskih gradova, a u kratkim rečenicama se donose informacije o situaciji u Hrvatskoj.

"HDZ nije sposoban ublažiti egzodus"

"Raste broj ljudi koji odlaze iz Hrvatske. Samo u prošloj godini se 56.000 hrvatskih građana prijavilo u Njemačkoj. "Državotvorni" HDZ nije dokazao sposobnost ni da barem ublaži egzodus Hrvata. Nego je MUP uputio novi zakon o državljanstvu koji bi trebao povećati broj državljana. Ako se zakon usvoji, više neće biti potrebno znanje hrvatskog jezika ili kulture. Neće biti ni potrebno da ste ikada zakoračili na tlo Hrvatske. Potrebno je samo da imate jednog hrvatskog pretka i da položite prisegu.

Tekst se nastavlja ispod oglasa

>> Potomci iseljenika za državljanstvo neće trebati znati ni slova hrvatskog jezika

Dakle, stranka koja promiče "domoljublje" i "tradicionalne vrijednosti" ne zahtijeva da eventualni državljani znaju išta o Hrvatskoj", kaže se u videu objavljenom na Facebook stranici VOA.

"Time se dokazuju ograničenja i ispraznost apstraktnog domoljublja i nacionalizma naspram konkretne posljedice egzodusa. Državu čine ljudi, a njih je sve manje u Hrvatskoj.

Novi zakon trebao bi povećati broj državljana koji valjda neće otići kao oni koji su već odavno bili Hrvati", zaključuje VOA u svom videoprilogu.